Ing wiwitan, Cuarón kepéngin ngganti CGI mawa bonéka. Dhèwèké malah wis nyéwa bonéka master Basil Twist lan nyoba-nyoba bonéka ing jeron banyon kanggo nyumurupi kepriyé laku obahé Dementor. Nalika ditès lan dijupuk gambaré mawa laku kang alon, tundhoné dimangertèni yèn cara iku ora praktis. Pangawas èfèk visual Tim Burke lan Roger Guyett, tim Industrial Light &amp; Magic VFX, lan Temime padha makarya bebarengan kanggo nggarap Dementor.